Lḥan yimeddukkal-is akked tejmaεit n taddart armi i as-d-sukksen takkeṛṛust n yimeεdaṛ seg tdukla n wid ur nleḥḥu ara di Tizi wezzu. Yiwen uɣbel yekkes, Σli yezmer ad iruḥ s anda yebɣa mebla ma yeḥwaǧ win ara t-iεawnen. Imi itteffeɣ bdan ttisinen-t akk medden, anida tella tfaska n tmedyazt ttencaden-t-id. Dɣa yewwi-d aṭas n warazen, yewweḍ armi yuzen isefra-s qqaṛen-ten-id deg yiwet n tfaska di Lmerruk, yernu yewwi-d araz wis sin deg-s. Ay-a, yesfreḥ-it mliḥ, ɣef akken i d-nan yimddukkal-is, yernu issen-d imeddukal imaynuten n Lmerruk.Qqimen ttemceyyaεen tibratin gar-asen.